Auston Matthews

**Auston Taylour Matthews** (s. 17. syyskuuta 1997 San Ramon, Kalifornia) on yhdysvaltalainen jääkiekkoilija, joka pelaa NHL-seura Toronto Maple Leafsissa. Hän on joukkueen kapteeni. Matthews on pelipaikaltaan keskushyökkääjä, jonka vahvuuksiin kuuluvat laukaus, kiekonhallinta ja syöttäminen. Toronto Maple Leafs varasi Matthewsin ensimmäisenä .

## Ura

Kaudeksi 2015–2016 Matthews allekirjoitti yksivuotisen sopimuksen Sveitsin pääsarjassa pelaavan ZSC Lionsin kanssa. Kauden ajan hän asui Sveitsissä meksikolaistaustaisen äitinsä kanssa. Sukujuuristaan johtuen Matthews puhuu englannin lisäksi espanjaa.

Toronto Maple Leafs varasi hänet ensimmäisellä kierroksella  ensimmäisenä pelaajana. Matthews pelasi ensimmäisen NHL-ottelunsa Maple Leafsin kauden  avausottelussa Ottawa Senatorsia vastaan 12. lokakuuta 2016. Hän teki ottelussa neljä maalia, mikä teki hänestä modernin ajan ensimmäisen pelaajan, joka on tehnyt niin monta maalia ensimmäisessä NHL-ottelussaan. Häntä ennen Montreal Canadiensin Joe Malone ja Montreal Wanderersin Harry Hyland tekivät viisi maalia mieheen ensimmäisissä NHL-otteluissaan 19. joulukuuta 1917. Kyseinen ottelu oli myös uudelleen järjestäytyneen NHL:n ensimmäinen ottelu. Malone ja Hyland eivät kuitenkaan olleet varsinaisesti tulokaspelaajia, sillä molemmat olivat pelanneet jo aiemmin NHL:n edeltäjän, NHA:n, otteluita.

Joulukuuhun 2021 mennessä kukaan muu yhä NHL:ssä pelaava pelaaja ei ollut uransa aikana pystynyt tekemään keskimäärin yhtä monta maalia per ottelu (0,61 maalia) kuin Aleksandr Ovetškin ja Matthews. Tuolloin 1 226 ottelussa 751 maalia tehnyt Ovetskin oli hyvin pienellä erolla edellä Auston Matthewsia, joka oli siihen mennessä tehnyt urallaan 361 ottelussa 219 maalia. Tilastossa on otettu huomioon pelaajat, jotka olivat tuolloin pelanneet enemmän kuin yhden NHL-ottelun. 1. tammikuuta 2023 Matthews oli Ovetškinin (0,61) edellä keskiarvolla 0,62. Helmikuuhun 2024 mennessä ero oli kasvanut siten, että Matthewsin keskiarvo oli 0,65 maalia, Ovetškinin 0,60. Keväällä 2024 arvioitiin, että Matthewsista tulee uransa aikana vielä eniten NHL:ssa maaleja tehnyt pelaaja ylittäen jopa 900 maalin rajapyykin. 

Tammikuussa 2022 Matthewsista tuli ensimmäinen Maple Leafsin pelaaja, joka on tehnyt maalin yhdeksässä perättäisessä vierasottelussa.

Elokuussa 2023 Matthews solmi Maple Leafsin kanssa nelivuotisen ja yhteensä 53 miljoonan dollarin arvoisen jatkosopimuksen.

Helmikuussa 2024 Matthewsista tuli nopeimmin 50 maalia yhdellä kaudella tehnyt yhdysvaltalaispelaaja NHL:n historiassa. Matthews ylti saavutukseen vain 54 ottelussa. Hän oli ainut tuolla kaudella pelanneista pelaajista, joka on saavuttanut 50 maalia yhdellä kaudella niin lyhyessä ajassa. Tuota kautta ennen niin nopeasti 50 maalia oli tehnyt Mario Lemieux kaudella 1995–1996. Tarkasteltaessa koko NHL:n historiaa Matthewsista tuli 17. nopeimmin 50 maalia yhdellä kaudella saavuttanut pelaaja. Hän jakaa sijan Brett Hullin (kaudella 1989–1990) ja Phil Espositon (kaudella 1974–1975) kera. Hull on tosin tehnyt 50 myös 49:ssä ja 50:ssä ottelussa kausilla 1990–1991 ja 1991–1992. On myös syytä huomata, että Hullkin on Yhdysvaltain kansalainen ja edusti Yhdysvaltain jääkiekkomaajoukkuetta urallaan. Mutta hänellä on myös Kanadan kansalaisuus, koska hän syntyi siellä.

Ennen kautta  Matthews valittiin Maple Leafsin kapteeniksi.

### Maajoukkueura

Matthews edusti Yhdysvaltoja alle 18-vuotiaiden maailmanmestaruuskilpailuissa vuosina 2014 ja 2015 voittaen molemmilla kerroilla kultaa. Vuonna 2015 hänet valittiin myös turnauksen arvokkaimmaksi pelaajaksi ja parhaaksi hyökkääjäksi.

Matthews pelasi myös vuoden 2015 sekä vuoden 2016 nuorten maailmanmestaruuskisoissa. Jälkimmäisessä hänet valittiin lisäksi turnauksen tähdistökentälliseen ja yhdeksi Yhdysvaltain kolmesta parhaasta pelaajasta. Matthews pelasi myös vuoden 2016 MM-kilpailuissa.

 hän saavutti hopeaa. Milanon ja Cortinan talviolympialaisissa 2026 hän voitti kultaa.

## Pelityyli
Vuonna 2015 suomalainen jääkiekkovaikuttaja Göran Stubb kuvaili Matthewsin pelityyliä Yleisradiolle antamassaan haastattelussa: "Hän on melko täydellinen pelaaja. Luistelee hyvin, erittäin hyvä peliäly, osaa tehdä maaleja ja rakentaa peliä. Hän on hyvin lähellä täydellistä pakkausta." Samoilla linjoilla oli pelaaja-agentti Markus Lehto *[[Urheilulehti|Urheilulehden]]* kolumnissaan tammikuussa 2016: "Peliäly, luistelu- ja ratkaisutaito, fysiikka, sijoittuminen ja muut ominaisuudet ovat jo niin korkealla tasolla, että [Matthews on jo] valmis NHL:ään", hän kehui.

## Tilastot

## Lähteet